**Gazdasági összefoglaló, közbeszerzési összesítő (2018.10.01.-2018.10.07.)**

**Arad, Temesvár, Kolozsvár és Nagyvárad polgármestere négyes szövetséget kötött a nyugati régió fejlesztésének érdekében.** Gheorghe Falcă (Arad), Nicolae Robu (Temesvár), Ilie Bolojan (Nagyvárad) és Emil Boc (Kolozsvár) polgármesterek elsősorban autópályák és nagysebességű vasúti vonalak kiépítésére terveznek közvetlen brüsszeli forrásokra pályázni.

<http://www.nyugatijelen.com/jelenido/negyes_szovetseg_az_unios_penzekert.php>

**Múlt héten hivatalosan is beindult a vízi közszállítás Temesváron.** Fél évszázados kiesés után, újból van vízi személyszállítás a Bega-csatornán, amelyet három vízibusz biztosít munkanapokon 7–18 óra között. A Temesvári Közszállítási Vállalat (STPT) számára 7 vízibuszt vásároltak egy európai pályázat keretében, amely a Bega-csatorna partjainak a korszerűsítését és a kikötők megépítését is magába foglalta. A hét vaporettóból egyelőre még csak három közlekedik kísérleti üzemmódban. A Bega-csatornán már a XIX. században folyt teher- és személyszállítás, a hajóközlekedés viszont eddig soha nem volt a temesvári közszállítás része.

<http://www.nyugatijelen.com/jelenido/beindult_a_vizi_kozszallitas_temesvaron.php>

**Román-szlovák konzorcium fejezheti be az A3-as, észak-erdélyi autópálya román-magyar határig érő 33,9 kilométeres szakaszát.** A romániai Közúti Infrastruktúrát Kezelő Országos Társaság (CNAIR) által a Bors–Bihar, valamint a Bihar–Bisztraterebes szakaszok befejezésére kiírt pályázatot a Trameco SA, Vahostav SK, Drumuri Bihor SA, Drum Asfalt Srl, valamint az East Water Drillings SL társaságok által alkotott konzorcium nyerte. A két szakasz befejezése áfa nélkül 98 millió euróba kerül, a munkálatokat állami költségvetésből finanszírozzák. A határhoz legközelebb eső Bors–Bihar szakaszt 19 hónap alatt, a Bihar-Bisztraterebes szakaszt 24 hónap alatt kell majd befejezni.

<https://kronika.ro/gazdasag/roman-szlovak-konzorcium-fejezheti-be-az-autopalya-torzoban-maradt-bihari-szakaszat>

**A jövőben új rákkutató központot és egy-egy kórházat nyitna Kolozsváron és Temesváron a nagyváradi Pelican kórház.** Az egykor román üzletemberek által alapított Pelican kórház önerőből már képtelen volt a fejlődésre, ezért a tőkeerős és megfelelő szakmai súllyal bíró svéd Medicover csoportnak adta el részvényeinek 80%-át. Az új beruházások révén a jelenlegi 130 ágyas kórházat 10 éven belül 250 ágyasra kívánják bővíteni, emellett a jelenleg főként hagyományos sebészeti beavatkozásokat ellátó egységet minél inkább a kutatás és innováció irányába kívánják elmozdítani.

<https://www.zf.ro/companii/fondator-al-spitalului-privat-pelican-din-oradea-vrem-sa-ne-extindem-afacerea-impreuna-cu-medicover-sa-deschidem-spitale-in-timisoara-si-cluj-17539251>

**A temesvári Nyugati Egyetemen indította el a Microsoft a „Cloud-Enabled Laboratory” nevű projektjét, amely egyedülálló Romániában.** A felhő alapú labort, amely korlátlan számítási teljesítménnyel és erőforrással rendelkezik, az egyetem hallgatói, oktatói és kutató is használhatják majd. A Microsoft választása azért esett a Nyugati Egyetemre, mert több közös projektjük során is tapasztalták, hogy megvan az egyetemben az akarat, és az elhivatottság, hogy úgy az oktatás, mint az innováció területén a diákok javára fordítsák rendelkezésre álló erőforrásaikat.

<https://www.transilvaniabusiness.ro/primul-laborator-de-tehnologii-cloud-deschis-la-universitatea-de-vest-timisoara-cu-sprijinul-microsoft/>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **gyógyszerek közbeszerzése** | **Laboratóriumi reagensek beszerzése** (Szatmár megye) | 2018.11.06. | 4.038.355,18 | **SPITALUL JUDETEAN SATU MARE**, Str. Prahova, nr. 1, Satu Mare, Cod postal: 440192, Romania, E-mail: achizitii@sjusm.ro, Telefon: +40 261727259, Fax: +40 261727259, www.sjusm.ro |
| **ÉPÍTKEZÉSEK** | **építkezési szolgáltatások közbeszerzése** | **Gyalogos övezetek kialakításával kapcsolatos mérnöki tervezési szolgáltatások igénybevétele** (Bihar megye) | 2018.11.05. | 217.549,75 | **MUNICIPIUL ORADEA**, Cím: Str. Unirii, nr. 1, Oradea, Cod postal: 410100, Romania, E-mail: mihaela.laslau@oradea.ro, Telefon: +40 259437000, Fax: +40 259409406, www.oradea.ro |
| **VILLAMOSSÁG** | **villamos munkák és berendezések közbeszerzése** | **Elektromos hálózatok megerősítése** (Szatmár megye) | 2018.11.06. | 164.612,92 | **Societatea De Distributie a Energiei Electrice Transilvania Nord SA**, Cím: Str. Berăriei, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |

Forrás: Magyarország Főkonzulátusa, Kolozsvár